Държавен вестник, бр. 76, 2016 г., стр. 31

БРОЙ  76	
Д Ъ Р Ж А В Е Н  В Е С Т Н И К 	
СТР.  31  
НАРЕДБА
за определяне на условията, реда и механиз­
ма за функциониране на Информационната 
система за управление и наблюдение на сред­
ствата от Европейските структурни и инвес­
тиционни фондове (ИСУН) и за провеждане 
на производства пред управляващите органи 
посредством ИСУН
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат:
1. условията, редът и механизмът за функ­
циониране на Информационната система за 
управление и наблюдение на средствата от 
Европейските структурни и инвестиционни 
фондове, наричана по-нататък „ИСУН“;
2. изискванията към структурата и съдържа­
нието на информацията, въвеждана в ИСУН;
3. условията и редът за извършване посред­
ством ИСУН на действия в производствата 
пред управляващите органи, предвидени 
в Закона за управление на средствата от 
Европейските структурни и инвестиционни 
фондове (ЗУСЕСИФ);
4. условията и изискванията към обмена 
на електронни документи и изявления между 
кандидатите и бенефициентите на финансова 
подкрепа, от една страна, и управляващите 
органи/междинните звена, от друга страна, 
свързани с предоставянето на безвъзмездна 
финансова помощ по смисъла на ЗУСЕСИФ;
5. изисквания към реда за управление на 
профили за достъп до ИСУН;
6. условията и редът за използване на ИСУН.
Чл. 2. Наредбата се прилага при извършване 
посредством ИСУН на действия:
1. в производствата по утвърждаването на 
документите по чл. 26, ал. 1 ЗУСЕСИФ;
2. в производствата по предоставяне на 
безвъзмездна финансова помощ на основата 
на одобрено проектно предложение и финан­
сов план за бюджетна линия, когато това е 
предвидено в документите по чл. 26, ал. 1 
ЗУСЕСИФ;
3. по верифициране на разходите и реги­
стриране на плащанията съгласно акта по 
чл. 7, ал. 4, т. 4 ЗУСЕСИФ;
4. в производствата по определяне на фи­
нансови корекции.
Г л а в а  в т о р а
УСЛОВИЯ, РЕД И МЕХАНИЗЪМ ЗА ФУНК­
ЦИОНИРАНЕ НА ИСУН
Чл. 3. (1) В ИСУН се записват и съхраняват 
в компютризирана форма данни за всяка опе­
рация, необходими за мониторинга, оценката, 
финансовото управление, проверката и одита, 
включително данни за отделните участници 
в операциите, когато е приложимо по:
1. Оперативна програма „Развитие на 
конкурентоспособността на българската ико­
номика“;
2. Оперативна програма „Развитие на чо­
вешките ресурси“;
3. Оперативна програма „Административен 
капацитет“;
4. Оперативна програма „Техническа по­
мощ“;
5. Оперативна програма „Регионално раз­
витие“;
6. Оперативна програма „Транспорт“;
7. Оперативна програма „Околна среда 
2007 – 2013“;
8. Оперативна програма „Региони в растеж“;
9. Оперативна програма „Иновации и кон­
курентоспособност“;
10. Оперативна програма „Инициатива за 
малки и средни предприятия“;
11. Оперативна програма „Развитие на 
човешките ресурси 2014 – 2020“;
12. Оперативна програма „Транспорт и 
транспортна инфраструктура“;
13. Оперативна програма „Околна среда 
2014 – 2020“;
14. Оперативна програма „Добро упра­
вление“;
15. Оперативна програма „Наука и обра­
зование за интелигентен растеж“;
16. Програма за морско дело и рибарство;
17. Оперативна програма за храни и/или 
основно материално подпомагане.
(2) Структурата и съдържанието на инфор­
мацията, въвеждана по програмите по ал. 1, 
т. 1 – 17, трябва да отговарят на минималните 
изисквания на Приложение III от Делегиран 
регламент (ЕС) № 480/2014 на Комисията от 
3 март 2014 г. за допълнение на Регламент 
(ЕС) № 1303/2013 на Европейския парламент 
и на Съвета за определяне на общоприложими 
разпоредби за Европейския фонд за регионално 
развитие, Европейския социален фонд, Кохе­
зионния фонд, Европейския земеделски фонд 
за развитие на селските райони и Европейския 
фонд за морско дело и рибарство и за опре­
деляне на общи разпоредби за Европейския 
фонд за регионално развитие, Европейския 
социален фонд, Кохезионния фонд и Евро­
пейския фонд за морско дело и рибарство 
(Официален вестник на Европейския съюз 57 
от 13 май 2014 г.) и на тази наредба.
(3) Между ИСУН и информационните 
системи на Програмата за развитие на сел­
ските райони и Оперативната програма за 
развитие на сектор „Рибарство“ се създава 
електронен обмен на информация. Със за­
повед на заместник министър-председателя 
по икономическата политика и европейските 
фондове се определят и други информационни 
системи, с които се създава електронен обмен 
на информация.